CELEX: 22004D0077
Language: lt
Date: 1086652800000
Title: 2004/77/: 2004 m. birželio 8 d. EEE jungtinio komiteto sprendimas Nr. 77/2004, iš dalies keičiantis EEE sutarties XIII priedą (Transportas)

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/36
            
         
      EEE JUNGTINIO KOMITETO SPRENDIMAS
   
   Nr. 77/2004
   2004 m. birželio 8 d.
   iš dalies keičiantis EEE sutarties XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės sutartį su pakeitimais, padarytais Europos ekonominės erdvės sutarties pritaikymo protokolu (toliau – sutartis), ir ypač į jos 98 straipsnį,
   kadangi:
   
               (1)
            
            
               Sutarties XIII priedą iš dalies pakeitė 2003 m. spalio 14 d. Liuksemburge pasirašyta sutartis dėl Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje (1).
            
         
               (2)
            
            
               Į sutartį įtraukiamas 2003 m. liepos 22 d. Europos Parlamento ir Tarybos reglamentas (EB) Nr. 1726/2003, iš dalies keičiantis Reglamentą (EB) Nr. 417/2002 dėl paspartinto dvigubo korpuso tanklaivių laipsniško įvedimo ar ekvivalentiškų reikalavimų viengubo korpuso tanklaivių konstrukcijai (2),
            
         PRIĖMĖ ŠĮ SPRENDIMĄ:
   1 straipsnis
   Sutarties XIII priedo 56m punktą (Europos Parlamento ir Tarybos Reglamentas (EB) Nr. 417/2002) papildo ši įtrauka:
   
               „—
            
            
               
                  32003 R 1726: 2003 m. liepos 22 d. Europos Parlamento ir Tarybos Reglamentas (EB) Nr. 1726/2003 (OL L 249, 2003 10 1, p. 1).“
            
         2 straipsnis
   
      Europos Sąjungos oficialiojo leidinio EEE priede skelbtini Reglamento (EB) Nr. 1726/2003 tekstai islandų ir norvegų kalbomis skelbiami originalo kalba.
   3 straipsnis
   Šis sprendimas įsigalioja 2004 m. birželio 9 d. su sąlyga, kad EEE jungtiniam komitetui yra pateikti visi pranešimai, numatyti sutarties 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skirsnyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 130, 2004 4 29, p. 3.
   
      (2)  OL L 249, 2003 10 1, p. 1.
   
      (3)  Konstituciniai reikalavimai nenurodyti.